CELEX: 32021R0998
Language: lt
Date: 2021-06-21 00:00:00
Title: Tarybos įgyvendinimo reglamentas (ES) 2021/998 2021 m. birželio 21 d. kuriuo įgyvendinamas Reglamentas (ES) Nr. 401/2013 dėl ribojamųjų priemonių atsižvelgiant į padėtį Mianmare / Birmoje

2021 6 21   
               
               
                  LT
               
               
                  Europos Sąjungos oficialusis leidinys
               
               
                  LI 219/45
               
            
         TARYBOS ĮGYVENDINIMO REGLAMENTAS (ES) 2021/998
         2021 m. birželio 21 d.
         kuriuo įgyvendinamas Reglamentas (ES) Nr. 401/2013 dėl ribojamųjų priemonių atsižvelgiant į padėtį Mianmare / Birmoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gegužės 2 d. Tarybos reglamentą (ES) Nr. 401/2013 dėl ribojamųjų priemonių, taikomų atsižvelgiant į padėtį Mianmare / Birmoje, kuriuo panaikinamas Reglamentas (EB) Nr. 194/2008 (1), ypač į jo 4i straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2013 m. gegužės 2 d. Taryba priėmė Reglamentą (ES) Nr. 401/2013;
                  
               
                     (2)
                  
                  
                     2021 m. balandžio 29 d. Taryba, atsižvelgdama į vykdomą veiklą, kuria kenkiama demokratijai ir teisinei valstybei Mianmare / Birmoje, taip pat į žiaurias represijas ir šiurkščius žmogaus teisių pažeidimus šalyje, priėmė Sprendimą (BUSP) 2021/711 (2), kuriuo atnaujinamos galiojančios ribojamosios priemonės, įskaitant visus sąrašo įrašus;
                  
               
                     (3)
                  
                  
                     atsižvelgiant į tai, kad padėtis Mianmare / Birmoje tebėra sunki, aštuoni asmenys ir keturi subjektai turėtų būti įtraukti į Reglamento (ES) Nr. 401/2013 IV priede pateiktą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą;
                  
               
                     (4)
                  
                  
                     todėl Reglamentas (ES) Nr. 401/2013 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 401/2013 IV priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2021 m. birželio 21 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 121, 2013 5 3, p. 1.
         
            (2)  2021 m. balandžio 29 d. Tarybos sprendimas (BUSP) 2021/711, kuriuo iš dalies keičiamas Sprendimas 2013/184/BUSP dėl ribojamųjų priemonių atsižvelgiant į padėtį Mianmare / Birmoje (OL L 147, 2021 4 30, p. 17).
      
      
         
            PRIEDAS
            Reglamento (ES) Nr. 401/2013 IV priedas iš dalies keičiamas taip:
            
                        1)
                     
                     
                        sąrašas po antrašte „A. 4a straipsnyje nurodyti fiziniai asmenys“ papildomas šiais įrašais:
                        
                                     
                                 
                                 
                                    Vardas, pavardė
                                 
                                 
                                    Identifikavimo informacija
                                 
                                 
                                    Priežastys
                                 
                                 
                                    Įtraukimo į sąrašą data
                                 
                              
                                    „36.
                                 
                                 
                                    Soe Htut
                                 
                                 
                                    Gimimo data: 1960 m. kovo 29 d.;
                                    Gimimo vieta: Mandalay, Mianmaras;
                                    Pilietybė: Mianmaro / Birmos;
                                    Lytis: vyras
                                 
                                 
                                    Generolas leitenantas Soe Htut yra Mianmaro ginkluotųjų pajėgų (Tatmadaw) narys. Jis taip pat yra Valstybės administracijos tarybos (SAC), kuriai vadovauja vyriausiasis vadas Min Aung Hlaing, narys.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Vasario 2 d. įsteigta SAC, kuriai pavesta ši valdžia, neleidžiant demokratiškai išrinktai vyriausybei vykdyti savo įgaliojimų.
                                    Soe Htut 2021 m. vasario 1 d. buvo paskirtas vidaus reikalų ministru.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    Vidaus reikalų ministras yra atsakingas už Mianmaro policijos pajėgas, priešgaisrinę tarnybą ir kalėjimų tarnybą. Vidaus reikalų ministerijos funkcijos apima valstybės saugumą ir teisėtvarką. Eidamas šias pareigas, generolas leitenantas Soe Htut yra atsakingas už šiurkščius žmogaus teisių pažeidimus, kuriuos Mianmaro policija įvykdė po 2021 m. vasario 1 d. karinio perversmo, įskaitant civilių ir beginklių protestuotojų žudymą, asociacijų laisvės ir taikių susirinkimų laisvės pažeidimus, savavališkus opozicijos lyderių ir taikių protestuotojų suėmimus bei sulaikymą ir saviraiškos laisvės pažeidimus.
                                    Be to, kaip SAC narys generolas leitenantas Soe Htut tiesiogiai dalyvavo priimant sprendimus dėl valstybės funkcijų ir buvo už tai atsakingas, todėl yra atsakingas už kenkimą demokratijai ir teisinei valstybei Mianmare / Birmoje. Jis taip pat yra tiesiogiai atsakingas už SAC priimtus represinius sprendimus, įskaitant teisės aktus, kuriais pažeidžiamos Mianmaro piliečių žmogaus teisės ir ribojamosjų laisvės, taip pat už Mianmaro saugumo pajėgų įvykdytus šiurkščius žmogaus teisių pažeidimus.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (dar žinomas kaip Tun Tun Naing; dar žinomas kaip Htun Htun Naung)
                                 
                                 
                                    Gimimo data: 1963 m. balandžio 30 d.;
                                    Pilietybė: Mianmaro / Birmos;
                                    Lytis: vyras
                                 
                                 
                                    Generolas leitenantas Tun Tun Naung yra Mianmaro ginkluotųjų pajėgų (Tatmadaw) narys ir buvęs vadas. Jis yra sienų reikalų ministras ir Nacionalinės gynybos ir saugumo tarybos narys.
                                    2013 m. Tun Tun Naung buvo šiaurinės karinės apygardos vadas, prižiūrėjęs Birmos karinį konfliktą su Kačinų nepriklausomybės armija. Šiame konflikte Tun Tun Naung vadovaujamos Mianmaro pajėgos vykdė šiurkščius žmogaus teisių pažeidimus ir tarptautinės humanitarinės teisės pažeidimus.
                                    2017 m. Tun Tun Naung vadovavo „I-ajam specialiųjų operacijų biurui“. Jo vadovaujami kariai vykdė žiaurumus ir šiurkščius žmogaus teisių pažeidimus prieš etnines mažumas Rachinų valstijoje vykdant „rohinjų valymo operacijas“. Šios operacijos buvo pradėtos 2017 m. rugpjūčio 25 d. ir apėmė rohinjų savavališkus žudymus, fizinę prievartą prieš juos, jų kankinimus, seksualinį smurtą prieš juos ir jų sulaikymą. 2013 ir 2017 m. Tun Tun Naung buvo vadas, todėl jis yra atsakingas už šiurkščius žmogaus teisių pažeidimus Mianmare / Birmoje.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Šių įvykių metu 2021 m. vasario 1 d. Tun Tun Naung sutiko būti paskirtas Sąjungos vyriausybės sienų reikalų ministru ir taip tapo Nacionalinės gynybos ir saugumo tarybos nariu.
                                    Būdamas Sąjungos vyriausybės nariu ir sienų reikalų ministru Tun Tun Naung yra atsakingas už veiklą, kuria kenkiama demokratijai ir teisinei valstybei Mianmare, ir veiksmus, keliančius grėsmę taikai, saugumui ir stabilumui šalyje.
                                 
                                 
                                     
                                 
                              
                                    38.
                                 
                                 
                                    Win Shein
                                    (dar žinomas kaip U Win Shein)
                                 
                                 
                                    Gimimo data: 1957 m. liepos 31 d.;
                                    Gimimo vieta: Mandalay, Mianmaras;
                                    Pilietybė: Mianmaro / Birmos;
                                    Lytis: vyras
                                    Adresas: Myananyadanar, Naypyitaw, Mianmaras / Birma;
                                 
                                 
                                    Win Shein yra Sąjungos vyriausybės planavimo, finansų ir pramonės ministras, 2021 m. vasario 1 d. paskirtas vyriausiojo vado Min Aung Hlaing.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                    Paso Nr.: DM001478 (Mianmaras / Birma), išduotas 2012 m. rugsėjo 10 d., galioja iki 2022 m. rugsėjo 9 d.;
                                    Nacionalinis tapatybės Nr.: 12DAGANA011336
                                 
                                 
                                    Win Shein sutiko eiti Sąjungos vyriausybės planavimo, finansų ir pramonės ministro pareigas ir atlieka svarbų vaidmenį režimo ekonominėje politikoje, todėl Win Shein yra atsakingas už kenkimą demokratijai ir teisinei valstybei Mianmare / Birmoje.
                                 
                                 
                                     
                                 
                              
                                    39.
                                 
                                 
                                    Khin Maung Yi (dar žinomas kaip Khin Maung Yee; dar žinomas kaip U Khin Maung Yi)
                                 
                                 
                                    Gimimo data: 1965 m. vasario 15 d.;
                                    Gimimo vieta: Rangūnas, Mianmaras;
                                    Pilietybė: Mianmaro / Birmos;
                                    Lytis: vyras
                                 
                                 
                                    Pulkininkas Khin Maung Yi yra dabartinis gamtos išteklių ir aplinkos apsaugos ministras (MONREC ministerija). Jis buvo nuolatinis sekretorius šioje ministerijoje prie demokratiškai išrinktos vyriausybės.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Vasario 2 d. įsteigta SAC, kuriai pavesta ši valdžia, neleidžiant demokratiškai išrinktai vyriausybei vykdyti savo įgaliojimų.
                                    2021 m. vasario 2 d. Valstybės administracijos taryba (SAC), vadovaujama vyriausiojo vado Min Aung Hlaing, paskyrė pulkininką Khin Maung Yi gamtos išteklių ir aplinkos apsaugos ministru (MONREC ministerija).
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    Pagal Mianmaro teisę už Mianmaro gamtos išteklių eksploatavimo valdymą atsako tik MONREC ministerija; jai tenka labai svarbus vaidmuo eksploatuojant ir prekiaujant, be kita ko, tokiais ištekliais kaip brangakmeniai, perlai ir kiti mineraliniai ištekliai, taip pat miškininkystės ištekliais. Jam vadovaujant MONREC ministerija kontroliuoja „Myanmar Pearl Enterprise“ (MPE), „Myanmar Gems Enterprise“ (MGE) ir „Myanmar Timber Enterprise“ (MTE), turinčias išimtines teises išgauti išteklius ir jais prekiauti savo kompetencijos srityse.
                                    Khin Maung Yi sutiko eiti gamtos išteklių ir aplinkos apsaugos ministro pareigas, atlieka vaidmenį Mianmaro gamtos išteklių eksploatavimo srityje ir taip prisideda prie karinio režimo finansavimo, todėl jis yra atsakingas už kenkimą demokratijai ir teisinei valstybei Mianmare / Birmoje.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Gimimo data: 1960 m. spalio 16 d.;
                                    Pilietybė: Mianmaro / Birmos;
                                    Lytis: vyras
                                    Nacionalinis tapatybės Nr.: 12/La Ma Na (N) 089 489 
                                 
                                 
                                    Admirolas Tin Aung San yra Mianmaro karinio jūrų laivyno vyriausiasis vadas ir transporto ir ryšių ministras. Jis taip pat yra Valstybės administracijos tarybos (SAC) narys.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Vasario 2 d. įsteigta SAC, kuriai pavesta ši valdžia, neleidžiant demokratiškai išrinktai vyriausybei vykdyti savo įgaliojimų.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    2021 m. vasario 3 d. Valstybės administracijos taryba (SAC), vadovaujama vyriausiojo vado Min Aung Hlaing, admirolą Tin Aung San paskyrė transporto ir ryšių ministru.
                                    Būdamas vyriausybės ministru, jis yra atsakingas už ryšius ir tinklus, todėl priima sprendimus ir įgyvendina politiką, kuria apibrėžiama prieigos prie duomenų internete laisvė. Po to, kai jis perėmė vadovavimą ministerijai, daug kartų internetas buvo sustabdytas ir tyčia sulėtintas, taip pat duota įsakymų paslaugų teikėjams užkirsti kelią internetinei prieigai prie „Facebook“, „Twitter“ ir „Instagram“. Todėl jis yra tiesiogiai atsakingas už spaudos laisvės ir prieigos prie informacijos internete apribojimą ir taip kenkia demokratijai ir teisinei valstybei Mianmare / Birmoje.
                                    Būdamas SAC nariu, Tin Aung San tiesiogiai dalyvavo priimant sprendimus, susijusius su valstybės funkcijų vykdymu, ir todėl yra atsakingas už kenkimą demokratijai ir teisinei valstybei Mianmare / Birmoje. Jis taip pat yra tiesiogiai atsakingas už SAC priimtus represinius sprendimus, įskaitant teisės aktus, kuriais pažeidžiamos Mianmaro piliečių žmogaus teisės ir ribojamos jų laisvės, ir už šiurkščius Mianmaro saugumo pajėgų įvykdytus žmogaus teisių pažeidimus.
                                 
                                 
                                     
                                 
                              
                                    41.
                                 
                                 
                                    Thida Oo
                                    dar žinoma kaip Daw Thida Oo
                                 
                                 
                                    Pilietybė: Mianmaro / Birmos;
                                    Lytis: moteris
                                 
                                 
                                    Thida Oo yra Mianmaro Sąjungos generalinė prokurorė nuo 2021 m. vasario 2 d. – tą dieną ją paskyrė Mianmaro ginkluotųjų pajėgų (Tatmadaw) vyriausiasis vadas Min Aung Hlaing. Ji yra Mianmaro investicijų komisijos (MIC) narė.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Vasario 2 d. įsteigta Valstybės administracijos taryba (SAC), kuriai pavesta ši valdžia, neleidžiant demokratiškai išrinktai vyriausybei vykdyti savo įgaliojimų.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo nuo pirmos dienos yra po perversmo suformuotos vyriausybės narė ir naudojasi 2010 m. Įstatymo dėl Sąjungos generalinio prokuroro suteikiamais įgaliojimais politiniais motyvais grindžiamiems teismo procesams rengti ir paskesniems savavališkiems sulaikymams vykdyti, taip pat sudaryti sąlygas karinio režimo vykdomiems pažeidimams. Todėl ji dalyvauja vykdant veiksmus ir politiką, kuriais kenkiama demokratijai ir teisinei valstybei Mianmare / Birmoje, taip pat veiksmus, keliančius grėsmę taikai, saugumui ar stabilumui Mianmare / Birmoje.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Pilietybė: Mianmaro / Birmos;
                                    Lytis: vyras
                                 
                                 
                                    Generolas majoras Aung Lin Tun yra Mianmaro ginkluotųjų pajėgų (Tatmadaw) narys ir eina gynybos ministro pavaduotojo pareigas.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Vasario 2 d. įsteigta Valstybės administracijos taryba (SAC), kad naudotųsi šia valdžia, taip neleidžiant demokratiškai išrinktai vyriausybei vykdyti savo įgaliojimų.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    2021 m. gegužės 11 d. Valstybės administracijos taryba (SAC), vadovaujama vyriausiojo vado Min Aung Hlaing, generolą majorą Aung Lin Tun paskyrė gynybos ministro pavaduotoju. Iki paaukštinimo jis buvo kariuomenės vyriausiojo vado biuro narys ir dalyvavo visuose represiniuose veiksmuose, kurių nuo perversmo ėmėsi SAC ir Tatmadaw.
                                    Eidamas gynybos ministro pavaduotojo pareigas, generolas majoras Aung Lin Tun dalyvauja vykdant politiką ir veiksmus, kuriais kenkiama demokratijai ir teisinei valstybei Mianmare / Birmoje, taip pat veiksmais, keliančiais grėsmę taikai, saugumui ir stabilumui šalyje. Be to, būdamas karinio režimo nariu, generolas majoras Aung Lin Tun yra tiesiogiai atsakingas už saugumo pajėgų prieš taikius protestuotojus padarytus šiurkščius žmogaus teisių pažeidimus.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Gimimo vieta: Yenanchaung, Mianmaras;
                                    Pilietybė: Mianmaro / Birmos;
                                    Lytis: vyras
                                 
                                 
                                    Brigados generolas Zaw Min Tun yra Valstybės administracijos tarybos spaudos grupės vadovas ir informacijos ministro pavaduotojas. Anksčiau jis vadovavo Tatmadaw žinių tarnybai True News Information Team.
                                    2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą vyriausybę. Šio perversmo metu laikinai prezidento pareigas einantis viceprezidentas Myint Swe vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Vasario 2 d. įsteigta Valstybės administracijos taryba (SAC), kad naudotųsi šia valdžia, taip neleidžiant demokratiškai išrinktai vyriausybei vykdyti savo įgaliojimų.
                                    2021 m. vasario 5 d. Valstybės administracijos taryba (SAC), vadovaujama vyriausiojo vado Min Aung Hlaing, paskyrė jį SAC spaudos grupės vadovu, o 2021 m. vasario 7 d. – informacijos ministro pavaduotoju.
                                    Būdamas Valstybės administracijos tarybos atstovu spaudai, brigados generolas Zaw Min Tun pirmininkavo visoms SAC spaudos konferencijoms, kurių tikslas – teikti ir pateisinti SAC naratyvą apie perversmą ir po jo vykdytus chuntos veiksmus.
                                 
                                 
                                    2021 6 21“;
                                 
                              
                                     
                                 
                                 
                                     
                                 
                                 
                                     
                                 
                                 
                                    Kaip informacijos ministro pavaduotojas jis yra tiesiogiai atsakingas už valstybės valdomą žiniasklaidą, taigi ir už oficialių naujienų transliavimą ir skelbimą. Nuo tada, kai Chit Naing buvo paskirtas informacijos ministru, o Zaw Min Tung – jo pavaduotoju, laikraščiai ėmė intensyviai spausdinti kariuomenei palankius straipsnius. Taigi Zaw Min Tun yra atsakingas už chuntos propagandą ir dezinformacijos platinimą valstybinėje žiniasklaidoje, kuri skelbia neteisingą informaciją. Jis taip pat yra tiesiogiai atsakingas už sprendimus, kuriais nustatytos griežtos priemonės Mianmaro žiniasklaidai. Tai apima nurodymus, kuriais nepriklausomai žiniasklaidai įsakyta nevartoti žodžių „perversmas“, „karinis režimas“ ir „chunta“ ir dėl kurių šalyje uždrausta veikti vietos naujienų kanalams ir buvo suimami vietos ir užsienio žurnalistai. Savo pareiškimuose jis viešai remia karinį perversmą. Todėl jis, ribodamas spaudos laisvę ir prieigą prie internetinės ir neinternetinės informacijos, yra atsakingas už kenkimą demokratijai Mianmare / Birmoje.
                                    Būdamas tiek SAC, tiek chuntos vyriausybės nariu, brigados generolas Zaw Min Tun dalyvauja vykdant ir remia veiksmus ir politiką, kuriais kenkiama demokratijai ir teisinei valstybei Mianmare / Birmoje, taip pat veiksmus, keliančius grėsmę taikai, saugumui ar stabilumui Mianmare / Birmoje.
                                 
                                 
                                     
                                 
                              
                  
                        2)
                     
                     
                        sąrašas po antrašte „B. 4a straipsnyje nurodyti juridiniai asmenys, subjektai ir organizacijos“ papildomas šiais įrašais:
                        
                                     
                                 
                                 
                                    Pavadinimas
                                 
                                 
                                    Identifikavimo informacija
                                 
                                 
                                    Priežastys
                                 
                                 
                                    Įtraukimo į sąrašą data
                                 
                              
                                    „3.
                                 
                                 
                                    „Myanma Gems Enterprise“, dar žinoma kaip „Myanmar Gems Enterprise“
                                 
                                 
                                    Adresas: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar;
                                    Subjekto rūšis: valstybės valdoma įmonė;
                                 
                                 
                                    „Myanmar Gems Enterprise“ (MGE) yra valstybės valdoma įmonė, kontroliuojama Mianmaro ginkluotųjų pajėgų (Tatmadaw), atsakinga už taisyklių ir reglamentų rengimą, taip pat leidimų priežiūrą ir išdavimą vietos privatiems verslininkams, prekybos renginių ir specialių pardavimų organizavimą siekiant pelningai parduoti nefritą ir brangakmenius. MGE veikia pagal Gamtos išteklių ir aplinkos apsaugos ministerijos (MONREC), kurios ministrą paskyrė Valstybės administracijos taryba (SAC), nurodymus.
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                    Registracijos vieta: Mianmaras;
                                    Interneto svetainė: http://www.mge.gov.mm/
                                 
                                 
                                    Mianmaro ginkluotosios pajėgos (Tatmadaw) jau ilgą laiką turėjo svarbių interesų nefrito ir brangakmenių srityje, visų pirma per MGE vadovybę, kurią beveik visą sudaro buvę karininkai, taip pat per dviejų karinių konglomeratų – „Myanmar Economic Holdings Limited“ (MEHL) ir „Myanmar Economic Corporation Limited“ (MEC) – vykdomą veiklą. Po 2021 m. vasario 1 d. valstybės perversmo kariškiai vėl perėmė MGE kontrolę – tai suteikė galimybę Tatmadaw įgyti didelę kontrolę brangakmenių sektoriuje. MGE generuoja pajamas įvairioms Mianmaro valstybės ministerijoms, o karinės pajėgos (Tatmadaw), vykdydamos įvairią pirmiau aprašytą veiklą, turi galimybę tiesiogiai arba netiesiogiai gauti naudos iš šio sektoriaus pajamų, taip prisidedant prie jos pajėgumų vykdyti veiksmus, kuriais kenkiama demokratijai ir teisinei valstybei, ir prie sunkių žmogaus teisių pažeidimų Mianmare / Birmoje.
                                 
                                 
                                     
                                 
                              
                                    4.
                                 
                                 
                                    „Myanma Timber Enterprise“
                                    (dar žinoma kaip „Myanmar Timber Enterprise“)
                                 
                                 
                                    Adresas:
                                    Pagrindinė buveinė: Gyogone Forest Compound, Bayint Naung Road, Insein Township, Yangin, Myanmar
                                    Filialo buveinė: No 72/74 Shawe Dagon Pagoda Road, Dagon Township, Yangon, Myanmar;
                                    Subjekto rūšis: valstybės valdoma įmonė;
                                    Registracijos vieta: Mianmaras;
                                    Tel. nr.: 01-3528789
                                    Interneto svetainė: http://www.mte.com.mm/index.php/en
                                 
                                 
                                    „Myanma Timber Enterprise“ (MTE) yra valstybės valdoma įmonė, veikianti prie Gamtos išteklių ir aplinkos apsaugos ministerijos (MONREC). MTE Mianmare / Birmoje turi išimtines teises gaminti ir eksportuoti medieną.
                                    2021 m. vasario 1 d. Mianmaro ginkluotosios pajėgos (Tatmadaw), vadovaujamos vyriausiojo vado Min Aung Hlaing, perversmo metu perėmė valdžią iš civilinės teisėtos vyriausybės ir įsteigė Valstybės administracijos tarybą (SAC), kad ji naudotųsi valstybės teisėkūros, vykdomąja ir teismine valdžia. 2021 m. vasario 2 d. karinis režimas paskyrė naują kabinetą, įskaitant naują gamtos išteklių ir aplinkos apsaugos ministrą (MONREC ministerija). Per SAC ir naująjį kabinetą karinis režimas įgijo valstybės valdomų įmonių, įskaitant MTE, kontrolę ir gauna iš jų naudos. Todėl „Myanma Timber Enterprise“ ir jos patronuojamosios įmonės yra kontroliuojamos Tatmadaw ir generuoja joms pajamas, taip prisidėdamos prie jų pajėgumų vykdyti veiksmus, kuriais kenkiama demokratijai ir teisinei valstybei.
                                 
                                 
                                    2021 6 21
                                 
                              
                                    5.
                                 
                                 
                                    „Forest Products Joint Venture Corporation Limited“
                                 
                                 
                                    Adresas:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG;
                                    Subjekto rūšis: bendra įmonė;
                                    Registracijos vieta: Mianmaras;
                                    Tel. nr.: 01-9010742; 01-9010744; 09-443250050
                                    El. paštas: fjv.md@gmail.com
                                 
                                 
                                    „Forest Products Joint Venture Corporation Limited“ (FPJVC) veikia Mianmaro medienos pramonės sektoriuje ir perdirba tikmedžio medieną ir kietąją medieną. Nors FPJVC yra akcinė bendrovė, ji priklauso valstybei ir yra jos kontroliuojama, nes pastaroji i) valdo didžiąją dalį FPJVC akcijų per Gamtos išteklių ir aplinkos apsaugos ministeriją (MONREC) (10 %) ir valstybei priklausančią „Myanma Timber Enterprise“ (MTE) (45 %) ir ii) turi teisę skirti daugumą FPJVC direktorių valdybos narių (iš 11 narių po tris skiria MONREC ir MTE).
                                 
                                 
                                    2021 6 21
                                 
                              
                                     
                                 
                                 
                                     
                                 
                                 
                                     
                                 
                                 
                                    2021 m. vasario 1 d. Mianmaro ginkluotosios pajėgos (Tatmadaw), vadovaujamos vyriausiojo vado Min Aung Hlaing, perversmo metu perėmė valdžią iš civilinės teisėtos vyriausybės ir įsteigė Valstybės administracijos tarybą (SAC), kad ji vykdytų valstybės teisėkūros, vykdomuosius ir teisminius įgaliojimus. 2021 m. vasario 2 d. karinis režimas paskyrė naują kabinetą, įskaitant naują gamtos išteklių ir aplinkos apsaugos ministrą (MONREC ministerija). Per SAC ir naująjį kabinetą karinis režimas įgijo valstybės valdomų įmonių, įskaitant FPJVC, kontrolę ir gauna iš jų naudos. Todėl FPJVC yra kontroliuojama Tatmadaw ir generuoja jai pajamas, taip prisidėdama prie jos pajėgumų vykdyti veiksmus, kuriais kenkiama demokratijai ir teisinei valstybei.
                                 
                                 
                                     
                                 
                              
                                    6.
                                 
                                 
                                    Mianmaro karo veteranų organizacija („Myanmar War Veterans Organization“)
                                 
                                 
                                    Adresas: Thukhuma Road, Datkhina Thiri Tsp, Naypyitaw Division, Myanmar;
                                    Subjekto rūšis: nevyriausybinė organizacija;
                                    Registracijos vieta: Yangon (Jangonas), Mianmaras;
                                    Registracijos data: 1973 m.;
                                    Tel. nr.: (067) 30485
                                    Interneto svetainė: https://www.mwvo.org/Home/About
                                 
                                 
                                    Mianmaro karo veteranų organizacija (MWVO) yra nevyriausybinė organizacija, kurios tikslas – teikti paramą buvusiems Mianmaro ginkluotųjų pajėgų (Tatmadaw) nariams. Tai pagrindinė organizacija, dalyvaujanti sprendžiant socialinius ir ekonominius klausimus, susijusius su šalies kariuomene.
                                    2021 m. vasario 1 d. Mianmaro ginkluotosios pajėgos (Tatmadaw), vadovaujamos vyriausiojo vado Min Aung Hlaing, perversmo metu perėmė valdžią iš civilinės teisėtos vyriausybės ir įsteigė Valstybės administracijos tarybą (SAC), kad ji naudotųsi valstybės teisėkūros, vykdomąja ir teismine valdžia. Vasario 2 d. įsteigta Valstybės administracijos taryba (SAC), kad naudotųsi šia valdžia, taip neleidžiant demokratiškai išrinktai vyriausybei vykdyti savo įgaliojimų.
                                 
                                 
                                    2021 6 21“.
                                 
                              
                                     
                                 
                                 
                                     
                                 
                                 
                                     
                                 
                                 
                                    Pagal MWVO įgaliojimus, ši nevyriausybinė organizacija veikia kaip Tatmadaw rezervas ir dalyvauja formuojant nacionalinę gynybos ir saugumo politiką. Be to, MWVO organizuoja režimą palaikančius mitingus ir vykdo nereguliariųjų karinių pajėgų veiklą, taip padėdama Tatmadaw vykdyti veiksmus, kuriais kenkiama demokratijai ir teisinei valstybei Mianmare / Birmoje.
                                    Centrinei MWVO globėjų grupei atstovauja aukšto rango Tatmadaw atstovai, pvz., vyriausiasis vadas Min Aung Hlaing ir vyriausiojo vado pavaduotojas Soe Win. MWVO nariai priklauso kariuomenės vadovaujamų konglomeratų „Myanmar Economic Holdings Limited“ (MEHL) ir „Myanmar Economic Corporation Limited“ (MEC) valdymo struktūrai. Todėl MWVO yra susijusi su asmenimis ir subjektais, įtrauktais į Tarybos sprendimo 2013/184/BUSP ir Tarybos reglamento (ES) Nr. 401/2013 sąrašus.